ai4bharat/Pralekha huggingface dataset:
जनजातीय कार्य मंत्रालय
जनजातीय छात्रों के लिए राष्ट्रीय शिक्षा सोसायटी  ने सेंटर फॉर डेवलपमेंट ऑफ एडवांस्ड कंप्यूटिंग  के सहयोग से ईएमआरएस छात्रों के लिए विकसित ई-लर्निंग प्लेटफॉर्म पर दो दिवसीय ऑनलाइन कार्यशाला का आयोजन किया
|
|
मुख्य विशेषताएं
- 52 ईएमआरएस शिक्षकों के लिए दो दिवसीय ऑनलाइन प्रशिक्षण कार्यक्रम का आयोजन 12 और 13 दिसंबर, 2022 को किया गया।
- इस कार्यशाला में ई-लर्निंग प्लेटफॉर्म विकसित करने के लिए एकलव्य लर्निंग मैनेजमेंट सिस्टम  परियोजना के बारे में संक्षिप्त जानकारी भी शामिल थी।
- अन्य प्रशिक्षण विषयों में ईएलएमएस पोर्टल, पाठ्यक्रम में छात्रों का नामांकन, पाठ्यक्रम के लिए अपलोड सामग्रियों का डेमो और संचार उपकरणों के लिए डेमो जैसे घोषणा/ मंच, चैट आदि को शामिल किया गया।
जनजातीय छात्रों के लिए राष्ट्रीय शिक्षा सोसायटी ) ने सेंटर फॉर डेवलपमेंट ऑफ एडवांस्ड कंप्यूटिंग  के साथ मिलकर ई-लर्निंग प्लेटफॉर्म यानी एकलव्य लर्निंग मैनेजमेंट सिस्टम  विकसित किया है, जिससे ईएमआरएस में छात्रों के लिए व्यापक रूप से सीखने के वातावरण तैयार किया जा सके। पहले चरण में, पूरे देश के 52 मनोनीत शिक्षकों के लिए 12 और 13 दिसंबर, 2022 को दो दिवसीय ऑनलाइन प्रशिक्षण कार्यक्रम का आयोजन किया गया। मनोनीत शिक्षक कुशल प्रशिक्षक के रूप में काम करेंगे, जो अगले चरण में अखिल भारतीय स्तर पर प्रशिक्षण कार्यक्रमों की शुरूआत करेंगे।
सहयोग के रूप में, सी-डैक ने ईएलएमएस को विकसित किया है, जो ऑडियो, वीडियो, ऑनलाइन लैब, प्रश्नोत्तरी आदि जैसे विभिन्न ई-प्रारूपों में सीखने की सामग्री प्रदान करेगा, उन विषयों तक छात्र और शिक्षक समान रूप से पहुंच सकेंगे। इसके अलावा, अनेक अनूठी विशेषताओं के साथ, यह पद्धति शिक्षकों को किसी विशेष अध्याय पर पाठ्यपुस्तक पीडीएफ, ऑडियो-वीडियो फाइलों को जोड़कर नए पाठ्यक्रम और असाइनमेंट बनाने की भी अनुमति प्रदान करता है। इस कार्यशाला का उद्देश्य इन कुशल प्रशिक्षकों द्वारा प्रत्येक विद्यालय में ईएलएमएस को लागू करना और राज्यों/केंद्र शासित प्रदेशों के अन्य शिक्षकों को प्रशिक्षित करना है।
कार्यशाला सत्र में ईएलएमएस परियोजना, ईएलएमएस ऐप का डेमो, मोबाइल/टैबलेट पर ईएलएमएस ऐप डाउनलोड करना, ईएलएमएस पोर्टल द्वारा पाठ्यक्रम का डेमो देना और पाठ्यक्रम के लिए छात्रों को नामांकित करना, पाठ्यक्रम के लिए अपलोड सामग्रियों का डेमो और संचार उपकरणों के लिए डेमो जैसे घोषणाओं/मंच, चैट आदि को शामिल किया गया।
एनईएसटीएस के अनुसार,ईएलएमएस जैसी आधुनिक तकनीक, पूरे देश में फैले हुए सभी ईएमआरएस में मिश्रित शिक्षा सुनिश्चित करने की दिशा में बहुत ही प्रभावी रूप से काम करेगी।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 196 करोड़ से अधिक टीके लगाए जा चुके हैं
12-14 आयु वर्ग में 3.56 करोड़ से अधिक खुराकें लगाई गई
भारत में कोरोना के सक्रिय मामले 68,108 हैं
पिछले 24 घंटों में 13,216 नए मामले सामने आए
स्वस्थ होने की वर्तमान दर 98.63 प्रतिशत
साप्ताहिक सक्रिय मामलों की दर 2.47 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 196 करोड़  से अधिक हो गया। इस उपलब्धि को 2,52,66,330 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.56 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,08,170
|
|
दूसरी खुराक
|
|
1,00,54,981
|
|
प्रीकॉशन खुराक
|
|
55,03,962
|
|
अग्रिम पंक्ति के कर्मी
|
|
पहली खुराक
|
|
1,84,21,670
|
|
दूसरी खुराक
|
|
1,76,09,614
|
||
|
प्रीकॉशन खुराक
|
|
94,24,511
|
|
12-14 वर्ष आयु वर्ग
|
|
पहली खुराक
|
|
3,56,40,133
|
|
दूसरी खुराक
|
|
2,07,80,248
|
|
15-18 वर्ष आयु वर्ग
|
|
पहली खुराक
|
|
6,00,54,228
|
|
दूसरी खुराक
|
|
4,76,06,177
|
|
18-44 वर्ष आयु वर्ग
|
|
पहली खुराक
|
|
55,78,49,391
|
|
दूसरी खुराक
|
|
49,73,11,329
|
|
प्रीकॉशन खुराक
|
|
18,83,799
|
|
45-59 वर्ष आयु वर्ग
|
|
पहली खुराक
|
|
20,33,78,324
|
|
दूसरी खुराक
|
|
19,25,29,783
|
|
प्रीकॉशन खुराक
|
|
20,25,740
|
|
60 वर्ष से अधिक आयु वर्ग
|
|
पहली खुराक
|
|
12,71,98,478
|
|
दूसरी खुराक
|
|
12,01,96,321
|
|
प्रीकॉशन खुराक
|
|
2,20,65,909
|
|
प्रीकॉशन खुराक
|
||
|
4,10,03,921
|
|
कुल
|
|
|
|
1,96,00,42,768
भारत में सक्रिय मामले आज 68,108 हैं। सक्रिय मामले, कुल पॉजिटिव मामलों के 0.16 प्रतिशत हैं।
नतीजतन, भारत में स्वस्थ होने की दर 98.63 प्रतिशत है। पिछले 24 घंटों में 8,148 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,26,90,845 हो गई है।
बीते 24 घंटे में कोरोना के 13,216 नए मामले सामने आएं।
पिछले 24 घंटों में कुल 4,84,924 जांच की गई हैं। भारत ने अब तक कुल 85.73 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 2.47 प्रतिशत है और दैनिक रूप से पुष्टि वाले मामलों की दर 2.73 प्रतिशत है।
जनजातीय कार्य मंत्रालय
प्रधानमंत्री श्री नरेन्द्र मोदी परीक्षा पे चर्चा-2022 कार्यक्रम के दौरान विद्यार्थियों, शिक्षकों और अभिभावकों के साथ बातचीत करेंगे
कार्यक्रम में भाग लेने के लिए एकलव्य आदर्श आवासीय विद्यालयों के शिक्षकों के साथ साथ हजारों विद्यार्थियों ने पंजीकरण कराया
प्रधानमंत्री श्री नरेन्द्र मोदी का विद्यार्थियों, शिक्षकों और अभिभावकों के साथ एक अनूठा संवाद कार्यक्रम, परीक्षा पे चर्चा  - 2022 का 5वां संस्करण नई दिल्ली में इस वर्ष 1 अप्रैल, 2022 को दिन में 11 बजे आयोजित किया जाएगा।
विद्यार्थियों का चयन करने के लिए कक्षा 9वीं से 12वीं तक के बच्चों, शिक्षकों और अभिभावकों के लिए ऑनलाइन प्रतियोगिता का आयोजन किया गया। प्रतियोगिता का आयोजन 28 दिसंबर 2021 से 3 फरवरी, 2022 तक माई जीओवी प्लेटफॉर्म के माध्यम से किया गया था। जनजातीय कार्य मंत्रालय ने अपने एकलव्य आदर्श आवासीय विद्यालयों  के विद्यार्थियों की उत्साहवर्धक भागीदारी को प्रोत्साहित किया। कार्यक्रम में भाग लेने के लिए ईएमआरएस के शिक्षकों के साथ साथ हजारों विद्यार्थियों ने भी पंजीकरण कराया है।
यह केंद्रीय शिक्षा मंत्रालय के स्कूल शिक्षा और साक्षरता विभाग की एक पहल है जिसमें प्रधानमंत्री विद्यार्थियों से संवाद करेंगे और उनकी परीक्षा से संबंधित उनके प्रश्नों का उत्तर देंगे। बहुप्रतीक्षित कार्यक्रम का टेलेविजन चैनलों और डिजिटल मीडिया पर दिन में 11 बजे से सीधा प्रसारण किया जाएगा।
प्रधानमंत्री कार्यालय
प्रधानमंत्री श्री नरेन्द्र मोदी और इटली के प्रधानमंत्री ज्यूसेपे कोंते के बीच टेलीफोन पर बातचीत
प्रधानमंत्री श्री नरेन्द्र मोदी और इटली के प्रधानमंत्री ज्यूसेपे कोंते के बीच आज टेलीफोन पर बातचीत हुई।
प्रधानमंत्री ने कोविड-19 महामारी के कारण इटली में हुई मौतों पर दुख प्रकट करते हुए अपनी संवेदनाएं व्यक्त की। उन्होंने संकट के समय इटली के नागरिकों द्वारा दिखाए गए धैर्य के लिए उनकी सराहना की।
दोनों नेताओं ने अपने-अपने देशों और वैश्विक स्तर पर महामारी के स्वास्थ्य संबंधी और आर्थिक प्रभाव से निपटने के लिए आवश्यक उपायों पर विचार-विमर्श किया। दोनों नेताओं ने एक दूसरे के प्रति एकजुटता व्यक्त की और एक दूसरे के देश में फंसे नागरिकों के प्रति दिखाए गए आपसी सहयोग की सराहना की।
प्रधानमंत्री ने श्री कोंते को आश्वासन दिया कि भारत आवश्यक दवाओं और अन्य सामग्री की व्यवस्था करने में इटली को उदारता से सहयोग देता रहेगा।
दोनों नेता भारत और इटली के बीच द्विपक्षीय संबंधों को मजबूत बनाने के लिए आपस में सक्रिय सलाह-मशविरा और सहयोग करने पर सहमत हुए।
इटली के प्रधानमंत्री ने प्रधानमंत्री श्री नरेन्द्र मोदी को उचित समय पर इटली आने का एक बार फिर निमंत्रण दिया।
प्रधानमंत्री कार्यालय
प्रधानमंत्री ने हेलीकॉप्टरों के लिए परिचालन-आधारित नेविगेशन के क्षेत्र में एशिया के पहले प्रदर्शन की सराहना की
प्रधानमंत्री श्री नरेन्द्र मोदी ने गगन उपग्रह प्रौद्योगिकी का उपयोग करके जुहू से पुणे की उड़ान के दौरान हेलीकॉप्टरों के लिए परिचालन-आधारित नेविगेशन के क्षेत्र में एशिया के पहले प्रदर्शन की सराहना की।
प्रधानमंत्री ने केंद्रीय नागरिक उड्डयन और इस्पात मंत्री के एक ट्वीट के जवाब में कहा;
"सेक्टर के लिए उल्लेखनीय मील का पत्थर! यह सुरक्षित और अधिक कुशल हवाई यातायात प्रबंधन के लिए उन्नत तकनीकों को अपनाने की हमारी प्रतिबद्धता को दर्शाता है।"
ग्रामीण विकास मंत्रालय
प्रेस विज्ञप्ति
आम जनता के संज्ञान में यह लाया जाता है कि ग्रामीण उद्यमिता संस्थान/ जीयूएस, जिसका प्रधान कार्यालय बी/65, एसपी रोड, अमरावती-20,  में है, भारत सरकार के ग्रामीण विकास मंत्रालय के अधिकार क्षेत्र में काम नहीं करता है, जैसा कि उक्त संगठन ने दिनांक 25 मार्च, 2022 की एक जांच समिति रिपोर्ट  के माध्यम से दावा किया है।
कृपया आम जनता को सूचित किया जाए कि जीयूएस द्वारा किए जाने वाले किसी भी नियुक्ति कार्यकलाप को इस मंत्रालय का अनुमोदन प्राप्त नहीं है और इसे धोखाधड़ी माना जाए।
भारतीय प्रतिस्पर्धा आयोग
सीसीआई ने एडीआईए समूह द्वारा आईआईएफएल होम में हिस्सेदारी के अधिग्रहण को स्वीकृति दी
भारतीय प्रतिस्पर्धा आयोग  ने एडीआईए समूह द्वारा अप्रत्यक्ष रूप से आईआईएफएल में हिस्सेदारी के अधिग्रहण को स्वीकृति दे दी है।
प्लेटिनम आउल एक सीमित दायरे वाली कंपनी  है, जिसकी स्थापना अबू धाबी ग्लोबल मार्केट  में की गई थी। प्लेटिनम आउल, प्लेटिनम जैस्मीन ट्रस्ट के लिए ट्रस्टी के रूप में काम कर रही है, जिसकी एडीजीएम के कानूनों के तहत स्थापना की गई है।
अबू धाबी इन्वेस्टमेंट अथॉरिटी , प्लेटिनम जैस्मीन ट्रस्ट की एक मात्र लाभार्थी और व्यवस्थापक यानी सेटलर है। एडीआईए, एमीरेट्स ऑफ अबू धाबी द्वारा स्वतंत्र निवेश संस्थान के रूप में स्थापित किया गया एक सार्वजनिक संस्थान है। एडीआईए डेवलप्ड इक्विटीज, विकासशील बाजारों की इक्विटीज, स्माल कैप इक्विटीज, सरकारी बॉन्ड, क्रेडिट, फिक्स्ड इनकम, रियल एस्टेट, इन्फ्रास्ट्रक्चर, प्राइवेट इक्विटी, कैश और कई एसेट क्लास और अल्टरनेटिव सहित कई एसेट क्लास और सब कैटेगरीज के वैश्विक निवेश पोर्टफोलियो का प्रबंधन करती है।
आईआईएफएल होम नेशनल हाउसिंग बैंक में पंजीकृत एक आवास वित्त कंपनी है। यह आईआईएफएल फाइनेंस लिमिटेड के पूर्ण स्वामित्व वाली सहायक कंपनी है। आईआईएल होम घरों की खरीद, निर्माण और नवीकरण, व्यवसाय के लिए लघु और मध्यम सुरक्षित कर्ज, किफायती घरों के निर्माण से जुड़े बिल्डरों और डेवलपरों के लिए निर्माण वित्त कर्ज से जुड़ी है।
सीसीआई का विस्तृत आदेश बाद में जारी होगा।
गृह मंत्रालय
लॉकडाउन 31 मई, 2020 तक बढ़ाया गया
राज्य ही विभिन्न जोन के साथ-साथ इन जोन में अनुमति दी जाने वाली गतिविधियों के बारे में निर्णय लेंगे ; कुछ गतिविधियां अब भी पूरे देश में प्रतिबंधित रहेंगी
कोविड-19 के प्रबंधन से जुड़े राष्ट्रीय निर्देश अब भी पूरे देश में लागू रहेंगे
वित्त मंत्रालय
असम अंतरदेशीय जल परिवहन परियोजना लागू करने के लिए विश्व बैंक और भारत सरकार ने 88 मिलियन डॉलर के ऋण समझौता पर हस्ताक्षर किए
ब्रहमपुत्र तथा अन्य नदियों में असम के जल परिवहन क्षेत्र के आधुनिकीकरण में मदद के लिए आज भारत सरकार, असम सरकार तथा विश्व बैंक ने 88 मिलियन डॉलर के ऋण समझौता पर हस्ताक्षर किए।
असम के 361 से अधिक जलमार्ग ब्रहमपुत्र नदी से गुजरते हैं और ब्रहमपुत्र घाटी के शहरी और ग्रामीण क्षेत्रों के हजारों यात्रियों को परिवहन सेवा उपलब्ध कराते हैं। असम अंतरदेशीय जल परिवहन परियोजना  से असम को जल परिवहन मार्ग की आधारभूत संरचना को सुधारने तथा अंतरदेशीय जल परिवहन व्यवस्था को चलाने वाले संस्थानों को मजबूत बनाने में सहायक होगी। तकनीकी दृष्टि से बेहतर ढंग से डिजाइन गिए गए टर्मिनल और ऊर्जा सक्षम जहाज  जल परिवहन सेवा को प्रकृति को कम से कम बाधा पहुंचाने के साथ सतत बनायेंगे।
वित्त मंत्रालय के आर्थिक कार्य विभाग के अपर सचिव श्री समीर कुमार खरे ने कहा कि भारत का बड़ा अंतरदेशीय जलमार्ग नेटवर्क देश की अर्थव्यवस्था में महत्वपूर्ण भूमिका निभा सकता है। असम में लोगों के परिवहन के लिए नदियां प्रमुख साधन हैं। अंतरदेशीय जल परिवहन परियोजना बड़ी संख्या में लोगों के आने-जाने के लिए और माल ढुलाई के लिए आधुनिक, सक्षम और सुरक्षित नदी परिवहन प्रणाली विकसित करने में मदद देगी।
ऋण समझौता पर भारत सरकार की ओर से श्री खरे ने और विश्व बैंक की ओर से विश्व बैंक के कंट्री निदेशक  श्री जुनैद कमाल अहमद ने हस्ताक्षर किए। परियोजना समझौता पर असम के परिवहन आयुक्त श्री आदिल रशीद तथा विश्व बैंक की ओर से श्री कमाल अहमद ने हस्ताक्षर किए।
श्री कमाल अहमद ने कहा कि असम में भारत में जलमार्ग का सबसे बड़ा नेटवर्क है। असम सरकार ने जल परिवहन क्षेत्र को आधुनिक बनाने की चुनौती हाथ में ली है। अभी तक यह क्षेत्र अनौपचारिक था। उन्होंने कहा कि विश्व बैंक के सहयोग से सरकार एक संस्थागत ढांचा बना रही है, जो अंतरदेशी जलमार्ग को परिवहन के रूप में प्रस्तुत करेगा। यह असम की ब्रहमपुत्र घाटी में रहने वाले लोगों के लिए आकर्षक और अनुकूल परिवहन व्यवस्था होगी।
परियोजना असम सरकार के जल परिवहन गतिविधियों के निगमीकरण के प्रयास में सहयोग देगी। असम शिपिंग कम्पनी  सरकारी बड़ी नौकाओं को चलायेगी और असम पोर्ट कम्पनी  सार्वजनिक तथा निजी जहाज चालकों को सामान्य यूजर आधार पर टर्मिनल और टर्मिनल सेवाएं प्रदान करेगी।
अंतरदेशी जल परिवहन एक स्थायी परिवहन व्यवस्था है। बाढ़ रोधी सड़कों तथा ब्रहमपुत्र नदी पर पुलों के निर्माण और रखरखाव की तुलना में अंतरदेशीय जल परिवहन कम कार्बन और कम लागत की व्यवस्था प्रदान करता है।
वरिष्ठ परिवहन विशेषज्ञ श्री अतुल अग्रवाल तथा वरिष्ठ पोर्ट विशेषज्ञ श्री नीनन ओमेन बीजू तथा परियोजना के लिए विश्व बैंक कार्यदल के नेतृत्व करने वालों ने कहा कि असम की नदी परिवहन सेवा वहां के लोगों से जुड़ी हुई है और लोगों को बेहतर कनेक्टिविटी, आवाजाही तथा जीवनयापन की बेहतर सुविधा प्रदान करती है।
पुनर्निमार्ण और विकास  के लिए अंतर्राष्ट्रीय बैंक के 88 मिलियन ऋण की परिपक्कवता अवधि साढ़े चौदह साल होगी। इसमें पांच वर्षों की अनुग्रह अवधि शामिल है।
आर.के.मीणा/आरएनएम/एजी/आरएन – 5330
(Visitor Counter : 357
प्रधानमंत्री कार्यालय
प्रधानमंत्री ने लोगों से इस योग दिवस को सफल बनाने और योग की लोकप्रियता को और बढ़ाने का आग्रह किया
प्रधानमंत्री श्री नरेन्द्र मोदी ने लोगों से इस योग दिवस को सफल बनाने और योग की लोकप्रियता को और बढ़ाने का आग्रह किया है।
प्रधानमंत्री ने ट्वीट में कहा;
“कल यानि 21 जून को अंतर्राष्ट्रीय योग दिवस मनाया जाएगा। इस बार यह आयोजन ‘मानवता के लिए योग’ की थीम के तहत होगा। आइए, हम सब मिलकर इसे सफल बनाएं एवं योग की लोकप्रियता को और बढ़ाएं।“
“ನಾಳೆ, ಜೂನ್ 21ನ್ನು ಅಂತರರಾಷ್ಟ್ರೀಯ ಯೋಗ ದಿನವಾಗಿ ಆಚರಿಸಲಾಗುವುದು. 'ಮಾನವತೆಗಾಗಿ ಯೋಗ' ಈ ಬಾರಿಯ ಯೋಗದಿನದ ಧ್ಯೇಯವಾಗಿದ್ದು, ಈ ಯೋಗ ದಿನವನ್ನು ಯಶಸ್ವಿಯಾಗಿಸೋಣ ಮತ್ತು ಇನ್ನಷ್ಟು ಜನಪ್ರಿಯಗೊಳಿಸೋಣ.”
“ਕੱਲ੍ਹ, 21 ਜੂਨ ਅੰਤਰਰਾਸ਼ਟਰੀ ਯੋਗ ਦਿਵਸ ਵਜੋਂ ਮਨਾਇਆ ਜਾਵੇਗਾ। ‘ਮਾਨਵਤਾ ਦੇ ਲਈ ਯੋਗ’ ਦੇ ਥੀਮ ਤੋਂ ਸੇਧ ਲੈ ਕੇ, ਆਓ ਅਸੀਂ ਇਸ ਯੋਗ ਦਿਵਸ ਨੂੰ ਸਫ਼ਲ ਬਣਾਈਏ ਅਤੇ ਯੋਗ ਨੂੰ ਹੋਰ ਮਕਬੂਲ ਕਰੀਏ।“
“നാളെ ജൂൺ 21 അന്താരാഷ്ട്ര യോഗാ ദിനമായി ആചരിക്കും. 'യോഗ മാനവികതയ്ക്ക്' എന്ന പ്രമേയത്തിലൂന്നിയ ഈ യോഗാ ദിനം നമുക്ക് വിജയകരമാക്കുകയും യോഗയെ കൂടുതൽ ജനകീയമാക്കുകയും ചെയ്യാം.”
“நாளை, ஜூன் 21ஆம் நாள் சர்வதேச யோகா தினமாக கடைபிடிக்கப்படுகிறது. 'மனித சமூகத்திற்காக யோகா' என்ற கருத்தை பின்பற்றி, இந்த யோகா தினத்தை வெற்றியடைய செய்து, மேலும் யோகாவை பிரபலப்படுத்துவோம்.”
“আগামীকাল 21শে জুন আন্তর্জাতিক যোগ দিবস রূপে উদযাপিত হবে । ' মানবতার জন্য যোগ ' এই ভাবনায় উদ্দীপ্ত হয়ে আসুন, এবারের যোগ দিবসকে সাফল্যমন্ডিত করে তুলি আর যোগাভ্যাসকে আরো জনপ্রিয় করে তুলি ।“
“কাইলৈ, ২১ জুন তাৰিখটো আন্তৰ্জাতিক যোগ দিৱস হিচাবে পালন কৰা হ'ব। 'মানৱতাৰ বাবে যোগ'ক মূল বিষয়বস্তু হিচাবে লৈ, আহক আমি এই যোগ দিৱসক সফল বনাওঁ আৰু যোগক অধিক জনপ্ৰিয় কৰো।“
“આવતીકાલે, 21 જૂન આંતરરાષ્ટ્રીય યોગ દિવસ તરીકે અંકિત થશે. 'માનવતા માટે યોગ' થીમથી માર્ગદર્શિત આ યોગ દિવસને ચાલો, સફળ બનાવીએ અને યોગને લોકપ્રિય બનાવીએ.”
“రేపు, జూన్ 21ని అంతర్జాతీయ యోగ దినోత్సవంగా జరపుకుంటున్నాం. ‘మానవత్వం కోసం యోగ’ అనే నేపథ్యంతో మార్గనిర్దేశం చేస్తూ, ఈ యోగ దినోత్సవాన్ని విజయవంతం చేసి, యోగను మరింత ప్రాచుర్యంలోకి తీసుకువ ద్దాం.”
“उद्या दि. २१ जून रोजी आंतरराष्ट्रीय योग दिन साजरा केला जाणार आहे. यंदाच्या योग दिनाची संकल्पना ‘मानवतेसाठी योग’, ही आहे, चला योग दिन यशस्वीपणे साजरा करत, त्याचाअधिकाधिक प्रसार करूया.”
“ଆସନ୍ତା କାଲି, 21 ଜୁନ ଆନ୍ତର୍ଜାତୀୟ ଯୋଗ ଦିବସ ରୂପେ ପାଳିତ ହେବ । 'ମାନବତା ପାଇଁ ଯୋଗ' ଦ୍ୱାରା ଅନୁପ୍ରାଣିତ ହୋଇ, ଆସନ୍ତୁ ଯୋଗ ଦିବସକୁ ସଫଳ କରିବା ଏବଂ ଯୋଗକୁ ଆହୁରି ଲୋକପ୍ରିୟ କରିବା ।“
“Tomorrow, 21st June will be marked as International Yoga Day. Guided by the theme of ‘Yoga For Humanity’, let us make this Yoga Day a success and further popularise Yoga.”
राष्ट्रपति सचिवालय
राष्ट्रपति ने बंगलुरू स्थित श्री राजाधिराज गोविंद मंदिर के लोकार्पण कार्यक्रम में भाग लिया
संकट काल में अध्यात्मिक मदद चाहने वालों को श्रीला प्रभुपाद के उपदेशों से ऐसा लगा होगा मानो किसी प्यासे व्यक्ति को बारिश की पहली बूंद की अनुभूति हो गई हो : राष्ट्रपति श्री कोविंद
राष्ट्रपति श्री राम नाथ कोविंद ने आज  बंगलुरू स्थित वसंतपुरा के वैकुंठ पहाड़ी में श्री राजाधिराज गोविंद मंदिर के लोकार्पण कार्यक्रम में भाग लिया।
इस अवसर पर संबोधित करते हुए राष्ट्रपति ने कहा कि मंदिर हिन्दू धर्म के सबसे महत्वपूर्ण प्रतीकों में से रहे हैं। एक स्तर पर वे पवित्र स्थान हैं। वहां उपासक परमात्मा की उपस्थिति महसूस करते हैं, चाहे वह स्पंदनों के रूप में हो या ऊर्जा के रूप में या तीव्र भक्तिपूर्ण भावनाओं के आवेग के रूप में हो। ऐसे स्थान पर आकर कोई भी दुनिया और उसके शोर को पीछे छोड़ सकता है और शांति की अनुभूति कर सकता है। अन्य स्तर पर, मंदिर अक्सर पूजा स्थलों से और आगे के स्थान भी होते हैं। वे कला, वास्तुकला, भाषा तथा ज्ञान परंपराओं के संगम स्थल या पवित्र संगम के बिंदुओं की तरह होते हैं।
गीता के संदेश को विश्व भर में फैलाने वाले दिव्य आत्मा ए. सी. भक्ति वेदांता स्वामी प्रभुपाद के योगदान का उल्लेख करते हुए, राष्ट्रपति ने कहा कि ऐसा नहीं हो सकता कि कोई व्यक्ति भगवद गीता का उल्लेख करे और इंटरनेशनल सोसाइटी फॉर कृष्णा कंशिएसनेस के संस्थापक-आचार्य दिव्य आत्मा ए सी भक्ति वेदांता स्वामी प्रभुपाद का स्मरण न करे। गीता पर उनकी टिप्पणी ने विश्व भर के साधकों को किसी भी अन्य पुस्तक की तुलना में अर्जुन को दिए गए भगवान कृष्ण के प्रवचनों के रहस्यों को कहीं अधिक रसविभोर किया है। उनकी इस कृति की लाखों प्रतियां 70 से अधिक भाषाओं में वितरित हो चुकी हैं जिनसे अनगिनत लोगों को शाश्वत संदेश प्राप्त हुआ है। उन्होंने कहा कि संकट काल में अध्यात्मिक मदद चाहने वालों के लिए श्रीला प्रभुपाद के उपदेशों से ऐसा लगा होगा मानो किसी प्यासे व्यक्ति को बारिश की पहली बूंद की अनुभूति हो गई हो। शहर की सड़कों पर ‘हरे कृष्णा‘ का जाप एक सांस्कृतिक घटना बन गई।
राष्ट्रपति ने कहा कि श्रीला प्रभुपाद के अनुसार, जरुरतमंदों की सेवा भी पूजा का ही एक रूप है और इसलिए इस्कॉन को समान रूप से मानवता संबंधी सेवाओं के लिए भी जाना जाता है। उन्होंने कहा कि इस्कॉन, बंगलुरू ने पिछले 25 वर्षों में लाखों लोगों के जीवन में सकारात्मक बदलाव ला दिया है। उन्होंने कहा कि भक्तों की कड़ी मेहनत और बंजर पहाड़ हरे कृष्णा पहाड़ी पर भव्य इस्कॉन श्री राधा कृष्णा मंदिर के रूप में रूपांतरित हो गई है। यहीं पर विश्व के सबसे बड़े एनजीओ अक्षय पात्र फाउंडेशन संचालित स्कूल लंच कार्यक्रम की शुरुआत हुई थी। यह आंदोलन श्रीला प्रभुपाद की इच्छा द्वारा प्रेरित थी कि कोई भी, विशेष रूप से कोई भी बच्चा कृष्णा मंदिर के दस मील के दायरे में भूखे पेट स्कूल न जाये। इसी पहल की प्रेरणा से देश भर में प्रति दिन सरकारी स्कूलों के 18 लाख से अधिक बच्चे पौष्टिक ताजा मिड डे मील प्राप्त करते हैं। उन्होंन कहा कि महामारी के दौरान भी, अक्षय पात्र और उसके सहयोगी संगठनों ने 25 करोड़ से अधिक संकटग्रस्त लोगों को भोजन उपलब्ध कराया। उन्होंने कहा कि इस प्रकार की मानवतावादी सहायता उपायों से समाज के सभी वर्गों को लाभ पहुंचा है। राष्ट्रपति ने श्री मधु पंडित दास तथा इस्कॉन, बंगलुरू के समर्पित सदस्यों को आने वाले वर्षों में उनकी धार्मिक तथा मानवतावादी पहलों के लिए शुभकामनाएं दीं।
इस अवसर पर, राष्ट्रपति ने इस्कॉन, बंगलुरू के वरिष्ठ उपाध्यक्ष श्री चंचलपति दास डॉ. हिंडोल सेनगुप्ता द्वारा लिखित ‘सिंग, डांस एंड प्रे : द इंसपिरेशनल स्टोरी ऑफ श्रील प्रभुपाद' की एक प्रति प्राप्त की।
प्रधानमंत्री कार्यालय
प्रधानमंत्री ने राष्ट्रमंडल खेल 2022 में भारतीय महिला हॉकी टीम द्वारा कांस्य पदक जीतने पर गर्व व्यक्त किया
प्रधानमंत्री श्री नरेन्द्र मोदी ने राष्ट्रमंडल खेल, 2022 में भारतीय महिला हॉकी टीम द्वारा न्यूजीलैंड को हराकर कांस्य पदक जीतने पर गर्व व्यक्त किया है।
प्रधानमंत्री ने ट्वीट किया;
“भारत का हॉकी के साथ एक बहुत ही खास रिश्ता है। इसलिए, यह निश्चित है कि कांस्य पदक जीतने वाली हमारी असाधारण महिला हॉकी टीम पर हर भारतीय को गर्व होगा। कई सालों बाद यह पहला अवसर है जब महिला टीम ने राष्ट्रमंडल खेलों में पदक हासिल किया है। मुझे इस टीम पर गर्व है! #Cheer4India”
प्रधानमंत्री कार्यालय
प्रधानमंत्री ने श्री गुरु राम दास जी को उनके प्रकाश पर्व के पावन अवसर पर नमन किया
प्रधानमंत्री श्री नरेन्द्र मोदी ने श्री गुरु राम दास जी के प्रकाश पर्व के पावन अवसर पर उन्हें नमन किया है।
एक ट्वीट में प्रधानमंत्री ने कहा;
"मैं श्री गुरु राम दास जी को उनके प्रकाश पर्व के शुभ अवसर पर नमन करता हूं। उन्होंने सेवा और करुणा पर बल देते हुए सिख इतिहास और संस्कृति में एक अमिट योगदान दिया है। वह एक उत्कृष्ट कवि भी थे और उनके कार्यों में समर्पण की एक विशुद्ध भावना दिखाई देती थी।"
प्रधानमंत्री कार्यालय
प्रधानमंत्री श्री नरेन्द्र मोदी ने रोम में जी-20 शिखर सम्मेलन की पृष्ठभूमि में स्पेन के प्रधानमंत्री से मुलाकात की
प्रधानमंत्री श्री नरेन्द्र मोदी ने रोम में जी-20 शिखर सम्मेलन की पृष्ठभूमि में 31 अक्टूबर, 2021 को स्पेन के प्रधानमंत्री श्री पेड्रो सांचेज से मुलाकात की।
2. दोनों शासनाध्यक्षों ने बढ़ते द्विपक्षीय व्यापार और निवेश संपर्कता का स्वागत किया, जिनमें एयरबस-स्पेन से 56 सी295 हवाई जहाज खरीदने का समझौता भी शामिल है। इनमें 40 विमान टाटा एडवांस्ड सिस्टम के सहयोग से भारत में निर्मित किये जायेंगे। दोनों शासनाध्यक्षों ने ई-मोबिलिटी, स्वच्छ तकनीक, उन्नत साजो-सामान और गहरे सागर में खोज जैसे नये क्षेत्रों में द्विपक्षीय सहयोग बढ़ाने पर सहमति व्यक्त की। प्रधानमंत्री मोदी ने स्पेन को आमंत्रित किया कि वह ग्रीन हाइड्रोजन, अवसंरचना और रक्षा निर्माण जैसे विभिन्न सेक्टरों में निवेश करे तथा भारत की विश्वस्तरीय अवसंरचना विकास , गैर-इस्तेमालशुदा या कम इस्तेमालशुदा सार्वजनिक परिसम्पत्तियों की आर्थिक क्षमता के आधार पर निवेश के नये स्रोतों और गति शक्ति योजना का लाभ उठायें।
3. दोनों शासनाध्यक्षों ने भारत-यूरोपीय संघ सम्बंधों तथा जलवायु परिवर्तन और आगामी कॉप-26 की प्राथमिकताओं पर भी चर्चा की। उन्होंने अफगानिस्तान और हिन्द-प्रशांत सहित आपसी हितों के वैश्विक मुद्दों पर भी विचारों का आदान-प्रदान किया।
4. प्रधानमंत्री श्री मोदी ने आशा व्यक्त की कि अगले वर्ष उन्हें भारत में प्रधानमंत्री सांचेज का स्वागत करने का मौका मिलेगा।
वाणिज्य एवं उद्योग मंत्रालय
वाणिज्य मंत्री ने कृषि निर्यात नीति के बारे में एफपीओ के साथ बातचीत की
श्री सुरेश प्रभु ने वीडियो लिंक के जरिए एफपीओ के साथ बातचीत की
केन्द्रीय वाणिज्य और उद्योग मंत्री श्री सुरेश प्रभु ने आज नई दिल्ली में देश के 79 जिलों में वीडियो लिंक के जरिए कृषि पैदावार संगठनों  के साथ बातचीत की। बातचीत में पूर्वोत्तर के 12 स्थानों के प्रतिनिधि शामिल थे।
वाणिज्य मंत्री ने एफपीओ के साथ उन उपायों के बारे में बातचीत की, जिन्हें उनके द्वारा राज्यों के विशेष क्षेत्रों के उत्पादों के निर्यात को बढ़ावा देने के लिए लागू किया जा सकता है। कृषि निर्यात नीति को लागू करने के लिए देश भर में 40 क्लस्टर बनाए गए हैं और नाबार्ड, एपीईडीए, एमपीईडीए और किसानों के संगठनों का वृक्षारोपण बोर्डों को हर प्रकार की सहायता दी जाएगी, ताकि यह सुनिश्चित हो सके कि किसानों को पर्याप्त बाजार मूल्य मिल रहा है और वे अपने उत्पाद का निर्यात करने में सक्षम हैं।
वाणिज्य मंत्री ने सुझाव दिया कि एफपीओ को महासंघ बनाने चाहिए, जो जिलों में विकास का इंजन बन सकें। श्री प्रभु ने बताया कि वे सभी एफपीओ को लिख रहे हैं कि वे आगे बढ़ें और यह सुनिश्चित करें कि किसानों की आमदनी दोगुनी करने की कृषि निर्यात नीति के उद्देश्यों को लागू किया जा सके।
एफपीओ के साथ बातचीत करते हुए श्री प्रभु ने महाराष्ट्र में नासिक, केरल में इड्डुकी, ओडिशा में रायगढ़ा, गुजरात में दाहोद, आंध्र प्रदेश में वियजवाड़ा, सिक्किम में गंगटोक जैसे इलाकों और हिमाचल प्रदेश के एफपीओ में किसानों के सामने उत्पन्न समस्याओं को सुना। इनमें से अधिकतर मूल्य श्रृंखला और बाजार तक नहीं पहुंच पाने की समस्या का सामना कर रहे हैं। वाणिज्य मंत्री ने सभी एफपीओ को आश्वासन दिया कि वे उन सभी की समस्याओं पर गौर करेंगे और सुनिश्चित करेंगे कि इन्हें जल्द से जल्द हल किया जाए।
कृषि निर्यात नीति को एक स्थायी व्यापार नीति व्यवस्था के जरिए किसानों को निर्यात अवसरों का लाभ प्रदान कर उनकी आमदनी दोगुनी करने के विजन से जोड़ा गया है। इस नीति का मुख्य उद्देश्य कृषि निर्यात को 2022 तक 60 अरब अमेरिकी डॉलर तक ले जाना है।
कृषि निर्यात को बढ़ावा दने के लिए अनेक पहल की गई हैं जिनमें खाद्य तेलों और दालों के निर्यात पर प्रतिबंध हटाना और अनेक कृषि उत्पादों पर एमईआईएस का प्रावधान शामिल है।
चीनी पर निर्यात शुल्क हटा दिया गया है और एक उच्चस्तरीय प्रतिनिधिमंडल ने चीनी मौसम के दौरान कच्ची और शोधित चीनी की निर्यात संभावना का पता लगाने के लिए इंडोनेशिया, मलेशिया, चीन और बांग्लादेश का दौरा किया है। चीन को कृषि निर्यात बढ़ाने के लिए विशेष प्रयास किए गए हैा। चीन के पीआर के सामान्य सीमा शुल्क प्रशासन  ने चीन को रेपसीड से बने पदार्थों के निर्यात के लिए पांच संयंत्र पंजीकृत किए हैं। जीएसीसी का दल सोयाबीन से बनने वाले पदार्थों के संयंत्रों का निरीक्षण करने के लिए भारत की यात्रा कर रहा है। भारत ने जून 2018 में बासमती और गैर बासमती चावल के निर्यात के लिए चीन के साथ एक समझौते पर हस्ताक्षर किए। जीएसीसी ने चीन को चावल का निर्यात करने के लिए 24 भारतीय चावल मिलों को मंजूरी दे दी है।
-----
आर.के.मीणा/एएम/केपी/वाईबी –
(Visitor Counter : 196